רוברט דה ברוס (סרט)

רוברט דה ברוס (באנגלית: Robert the Bruce) הוא סרט פעולה ודרמה היסטורית משנת 2019 אודות רוברט הראשון ובבימויו של ריצ'רד גריי, המהווה סרט המשך לסרטו של מל גיבסון "לב אמיץ". הסרט הופק ונכתב על ידי אנגוס מק'פיידן, אשר גם מככב בתפקיד הראשי.

עלילת הסרט מתרחשת בתקופת המאה ה-14. המלך הסקוטי, רוברט דה ברוס, יוצא למלחמת העצמאות הראשונה של סקוטלנד ונאבק באנגלים.

עלילה 
הסרט מתמקד בחורף אחד שבו מקום הימצאותו של רוברט דה ברוס אינו ידוע ומגולל את אחד מהסיפורים ששרדו ברשומות ההיסטוריות. בעקבות סדרה של אבדות צבאיות, כשצבאו קרוע, הצלחת המרד שלו מוטל בספק, רוברט דה ברוס נסוג משדה הקרב. בודד, פצוע, נרדף על ידי מחפשי ההון במטרה לאסוף את הפרס שהונח על ראשו בהוראת המלך אדוארד מאנגליה, הוא מוצא מקלט באסם של איכרה המטפלת בשלושה ילדים - אחיינית בגיל העשרה, אחיינית צעירה אחרת ובנה. הם דואגים לו וקושרים עמו קשר, אף על פי שהשבט שלהם מיישר קו עם אנגליה. הקשר הזה מעניק לרוברט הבנה עמוקה יותר של הפטריוטיזם הטבוע בלב הסקוטים, המניע את התשוקה הנלהבת שלו לשלב הלאומי ובסופו של דבר לניצחון להשגת העצמאות הסקוטית.

שחקנים ודמויות 
 רוברט דה ברוס (אנגוס מק'פיידן): אציל סקוטי ומלך סקוטלנד.
 ג'ון השלישי קומיין, לורד באדנוך (ג'ארד האריס): אציל סקוטי.
 ג'יימס דאגלס, לורד דאגלס (דיארמד מורטאג): אציל סקוטי.
 מוראג (אנה האטצ'ינסון): איכרה סקוטית.
 ברנדוב (זאק מקגוואן)
 ויל (פטריק פיוגיט)

הפקה
הפקת הסרט יצאה לדרך בפברואר 2018 עם אנגוס מק'פיידן שחוזר לגלם את רוברט דה ברוס, לאחר שגילם את הדמות בסרט "לב אמיץ" משנת 1995. לצדו לוהקו ג'ארד האריס, אנה האטצ'ינסון ופטריק פוגיט.

הצילומים החלו בפברואר 2019 והושלמו תוך כמה חודשים.

הקרנת בכורה ושחרורו לאקרנים
הסרט יצא בבכורה עולמית בפסטיבל הסרטים הבינלאומי של אדינבורו ב-23 ביוני 2019. ויצא להקרנה מסחרית בבתי הקולנוע ברחבי הממלכה המאוחדת ב-28 ביוני 2019.

הקדימון הרשמי הראשון יצא ב-7 ביוני 2019 על ידי חברת Signature Entertainment, האמונה על הפצת הסרט.

פרסים ומועמדויות

ראו גם
מלחמתו של רוברט דה ברוס

קישורים חיצוניים

הערות שוליים 

סרטי פעולה בריטיים
סרטים היסטוריים
סרטים אפיים
סרטי 2019
סרטים ביוגרפיים בריטיים
סרטי דרמה בריטיים
סרטים בריטיים
סרטי דרמה היסטורית
סרטים באנגלית
סרטים בריטיים המבוססים על סיפור אמיתי